Man verdrink in KliprivierParamedici op die toneel. Foto: Verskaf ŉ Man in sy 40’s het Vrydagoggend in die Kliprivier in Meyerton, Gauteng, verdrink. Ineke van Huyssteen, woordvoerder van ER24, het gesê paramedici is omstreeks 12:40 na die rivier ontbied waar die man op die toneel dood verklaar is. Die man se liggaam is deur die polisie se soek-en-reddingseenheid uit die water gehaal. Die presiese omstandighede rondom die voorval is nog nie bekend nie en word deur die polisie ondersoek.